**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 506.telpa, plkst.15:00

Rīgā, 2017. gada 11.jūlijā Nr.10

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Andris Bērziņš; Kaspars Bondars; Andris Božē; Pēteris Dzirkals; Baiba Fromane; Leonīds Jākobsons; Normunds Grinbergs; Ināra Laube; Edmunds Valantis; Roberts Vecums –Veco, Oskars Zivtiņš, aizvieto: Raimonds Eizenšmits (LBS); Jānis Klismets (LTIA).

Uzaicinātie: Andris Vanags – LTRK valdes loceklis;

Olga Geitus-Eitvina – EM Būvniecības politikas departamenta direktore;

Ēriks Eglītis - BVKB, Būvniecības informācijas sistēmu nodaļas, projekta vadītājs;

Ilze Beināre – EM Būvniecības politikas departamenta direktores vietniece

Sintija Siliņa - Latvijas Būvuzņēmēju partnerība;

Angelika Bondare - Latvijas hidromelorācijas būvnieku asociācija;

Sēdē nepiedalās: Līga Gaile; Vija Gēme; Jānis Rāzna (LTIA); Juris Mellēns; Annija Novikova; Elīna Rožulapa; Mārtiņš Straume (LBS); Jurijs Strods.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvniecības valsts kontroles biroja informācija par Būvniecības informācijas sistēmas pilnveidi: iepriekšējā mēnesī padarīto un nākošā mēnesī plānotiem darbiem.
2. Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību. (Ekonomikas ministrija)
3. Diskusija par būvnormatīvu nākotnes arhitektūru un to uzturēšanas modeli (LBN, LVS, STK, Eurocodi). (G.Miķelsons)
4. Citi jautājumi.

Sēdi sāk 14:10

**Protokolā lietotie saīsinājumi**

ATIS – Apgrūtināto teritoriju informācijas sistēma

BIS – Būvniecības Informācijas sistēma

BVKB - Būvniecības valsts kontroles birojs

CFLA – Centrālā finanšu un līgumu aģentūra

EM – Ekonomikas ministrija

ERAF **- Eiropas Reģionālās attīstības fonds**

IZM – Izglītības un zinātnes ministrija

MK – Ministru kabinets

PVN – pievienotās vērtības nodoklis

TM – Tieslietu ministrija

VARAM – Vides aizsardzības un reģionālās attīstības ministrija

**1.§**

**Informācija par Būvniecības informācijas sistēmas pilnveidi: iepriekšējā mēnesī padarīto un nākošā mēnesī plānotiem darbiem.**

--------------------------------------------------------------------------------------------------

**Ziņo:** Ē.Eglītis

Informē par:

* aktuālo situāciju BIS maijā/jūnijā - pieaudzis būvniecības lietu skaits.
* BIS projekta progresu jūnijā/jūlijā - ERAF projekts saskaņots ar VARAM; notikušas visas plānotās izstrādes darba grupas; pārbaudīta un ir iespējama attālināta dalība darba grupās caur Skype; uzsākta darba grupu dokumentu komentēšana projekta koplietošanas Jama vidē;
* Izsludināts BIS uzturēšanas un pilnveidošanas iepirkums;
* BIS plāniem jūlijam/augustam - dokumentu virzība apstiprināšanai MK un projekta iesniegšana CFLA.

Par Būvkomersantu klasifikāciju - atkārtoti veikts klasifikācijas process . Uz doto brīdi ir klasificēti 4545 būvkomersanti.

EM organizē sanāksmi par būvkomersantu klasifikācijas statusu un nepieciešamajiem pilnveidojumiem.

Padomi interesē kā publiskotais Valsts kontroles atzinums varētu ietekmēt BIS uzturēšanu un projekta virzību.

**O. Geitus – Eitvina** informē, ka Valsts kontroles ziņojums ir vērsts uz to, ka BIS nav nodrošināta tā informācija, kas glabājas citās informācijas sistēmās (Zemesgrāmata, kadastrs, ATIS u.c.), kā sākotnēji tas bija plānots un pašvaldības ir spiestas strādāt citās informācijas sistēmās. EM to var ietekmēt tikai daļēji, tā ir TM kompetence. Daļa informācijas glabājas papīra formā ir maksas pakalpojums u.c. apstākļi. Valsts kontroles ziņojuma pamatsecinājums nav balstīts uz BIS arhitektūru, bet uz to, ka BIS jābūt rīkam, kurā jābūt pieejamai visai informācijai**.**

Padomi interesē vai ir nobīdes no sākotnēji plānotā BIS attīstības grafika.

Skatoties uz sākotnējo laika plānu, elektronisko saskaņošanu bija plānots uzsākt nākamā gada sākumā, bet pilnībā varētu uzsākt tikai nākamā gada otrajā ceturksnī. Nepieciešams, lai iesaistītās puses maksimāli iesaistās un ir gatavas darīt lietas pa jaunam, gan pašvaldībās, gan inženiertīklu turētāji.

**Nolemj:** Pieņemt informāciju zināšanai.

**2.§**

**Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību.**

--------------------------------------------------------------------------------------------------

|  |
| --- |
| **Ziņo:** E.Valantis |

MK 07.10.2014. noteikumi Nr.610 “Būvspeciālistu kompetences novērtēšanas un patstāvīgās prakses uzraudzības noteikumi” - tiek risināti jautājumi:

- ar Datu valsts inspekciju par informācijas publiskošanu par būvspeciālista pieredzi;

- saskaņojums un vienošanās ar Valsts ugunsdzēsības un glābšanas dienestu par būvspeciālistu apmācību.

MK 25.02.2014. noteikumi Nr.116 “Būvkomersantu reģistrācijas noteikumi” – grozījumi saistīti ar nodevas pārskatīšanu; uzņēmumu skaitu, kuros var strādāt būvspeciālisti; kā arī jautājums par nodevas piemērošanu visiem būvkomersantiem.

Ministrija šobrīd strādā pie finansējuma plāniem, par kuriem informēs nākamajā LPB sēdē.

MK 12.04.2016. noteikumi Nr.211 “Būvkomersantu klasifikācijas noteikumi” -

kopā ar nozari jāpārskata atsevišķi kritēriji vai kritēriju vērtības, kā arī klasifikācijas piemērošana publiskajā iepirkumā.

Atsākts darbs pie MK noteikumu projekta “Vispārīgie būvnoteikumi”.

Turpinās darbs *Būvniecības likuma* darba grupa - par būvvalžu atbildību, pasūtītāju, būvnieku, projektētāju un ekspertīzes veicēju atbildību.

Notiek sarunas par apdrošināšanas mehānisma maiņu, tas skar vairākus likumus.

Notiks sanāksme par Ēnu ekonomikas plāna izpildi. Ministrija piedāvā no plāna svītrot punktu par to, ka BVKB uzlikt administratīvos sodus, jo tas nav saistīts ar ēnu ekonomiku, bet nozares pilnveidošanu. Plānā paliek 5 galvenie uzdevumi:

* reversā PVN ieviešana būvmateriāliem;
* Ģenerālvievošanās noslēgšana;
* Elektroniskā darba laika uzskaite;
* Tipveida līgumi;
* Atbildības sadalījums *Būvniecības likumā;*
* Ārpus tiesas strīdu izskatīšanas mehānisma ieviešana.

**Nolemj**: Pieņemt informāciju zināšanai.

**3.§**

**Diskusija par būvnormatīvu nākotnes arhitektūru un to uzturēšanas modeli**

--------------------------------------------------------------------------------------------------

**Ziņo:** G.Miķelsons

No 32 būvnormatīviem daļa ir novecojuši, Latvijas valsts standarti pieejami par maksu. Atbalsta BVKB bijušā direktora P.Druķa redzējumu par būvniecības normatīvās bāzes sakārtošanu, samazinot būvnormatīvu skaitu. Valsts pārvalde nosaka obligātās prasības būvēm, bet par pārējiem speciālajiem būvnormatīviem rūpējas pati būvindustrija.

**E.Valantis** – piekrīt, ka daudzi normatīvi neatbilst jaunajām tehnoloģijā, bet ministrijā nav cilvēku, kas būtu kompetenti kādā speciālajā nozarē. Nākamajos gados, kad finansējums no būvkomersantu nodevas pieaugts, tiks veikts publiskais iepirkums speciālo būvnormatīvu izstrādei. Ministrijas mērķis ir nevis pārstrādāt visus būvnormatīvus, bet pāriet uz būvnormatīviem, kur tiek definētas prasības, bet arhitekti un būvspeciālisti varētu piedāvāt savu risinājumu, kā šīs prasības nodrošināt.

**Nolemj:** Atbalstīt EM piedāvāto normatīvā regulējuma pilnveidošanas priekšlikumu.

**4.§**

**Citi jautājumi**

--------------------------------------------------------------------------------------------------

**Ziņo:** G.Miķelsons

**4.1. Par jautājumiem izglītības ministrijai**

**Nolemj:** Sagatavot vēstuli IZM par tās deleģētā pārstāvja dalību Padomes darbā.

**4.2. Par Latvijas Būvniecības padomes statusu**

Galvenie priekšlikumi: par termiņu, sastāvu un funkcijām.

Jāvienojas ar ministru par to vai piekrīt grozījumu virzīšanai.

**Nolemj:** Ieinteresētajām dalīborganizācijām elektroniski vienoties par visiem pieņemamu laiku tikšanās organizēšanai, kas varētu notikt EM.

**4.3 . Nākamās sēdes laiks un darba kārtība**

**Nolemj: 1.** Nākamo Latvijas būvniecības padomes sēdi sasaukt 2017.gada 22.augustā, plkst.15:00;

**2.** Padomes locekļiem iesniegt priekšlikumus nākamās sēdes Darba kārtībai.

Sēdi slēdz 16:57

Padomes priekšsēdētājs G.Miķelsons

Protokolēja I.Rostoka